เจ้าภาพ
นับเป็นความภาคภูมิใจที่ไทยได้เป็นเจ้าภาพการประชุมออมสินโลก ครั้งที่ 23 ประจำปี 2559 หรือ WSBI Annual Meetings 2016 ระหว่างวันที่ 29 มิ.ย.-1 ก.ค.นี้ โดยมีผู้แทนจากประเทศสมาชิกกว่า 80 ประเทศทั่วโลกเข้าร่วมด้วย
1 ก.ค. 2559

นับเป็นความภาคภูมิใจที่ไทยได้เป็นเจ้าภาพการประชุมออมสินโลก ครั้งที่ 23 ประจำปี 2559 หรือ WSBI Annual Meetings 2016 ระหว่างวันที่ 29 มิ.ย.-1 ก.ค.นี้ โดยมีผู้แทนจากประเทศสมาชิกกว่า 80 ประเทศทั่วโลกเข้าร่วมด้วย
งานนี้พี่บู้-ชาติชาย พยุหนาวีชัย ผู้อำนวยการธนาคารออมสิน จัดงานให้ยิ่งใหญ่สมฐานะเจ้าภาพ ประทับใจผู้แทนประเทศเหล่าสมาชิกยิ่งนัก
งานเลี้ยงต้อนรับเมื่อคืนวันที่ 29 มิ.ย.จัดขึ้นที่วังพญาไท ซึ่งเจ้าภาพถือโอกาสแสดงความงดงามของศิลปวัฒนธรรมไทยให้นานาชาติได้เห็น ผู้บริหารธนาคารทั้งหมดพร้อมใจกันแต่งกายเป็นนายแบงก์สมัยก่อตั้งธนาคารออมสิน นุ่งผ้าม่วงชมพู สวมเสื้อสูทผูกเนกไทใส่ถุงเท้ายาว รองเท้าหนัง หล่อย้อนยุคกันทั่วหน้า ส่วนเย็นวานนี้ก็พาผู้เข้าร่วมประชุมลงเรือไปชมความงามยามค่ำของแม่น้ำเจ้าพระยา ชื่นมื่นกันทั่วหน้าจริงๆ